Document ID: 31991R2568

Reference:
EUR-Lex - 31991R2568 - LT
Svarbus teisinis pranešimas
|
31991R2568
Oficialusis leidinys L 248 , 05/09/1991 p. 0001 - 0083 specialusis leidimas suomių kalba: skyrius 3 tomas 38 p. 0174  specialusis leidimas švedų kalba: skyrius 3 tomas 38 p. 0174
Komisijos reglamentas (EEB) Nr. 2568/911991 m. liepos 11 d.dėl maišyto alyvuogių aliejaus ir maišyto alyvuogių išspaudų aliejaus savybių ir dėl atitinkamų analizės metodųEUROPOS BENDRIJŲ KOMISIJA,atsižvelgdama į Europos ekonominės bendrijos steigimo sutartį,atsižvelgdama į 1966 m. rugsėjo 22 d. Tarybos reglamentą (EEB) Nr. 136/66/EEB dėl bendro aliejų ir riebalų rinkos organizavimo [1] su paskutiniais pakeitimais, padarytais Reglamentu (EEB) Nr. 3577/90 [2], ypač į jo 35a straipsnį,kadangi Reglamento Nr. 136/66/EEB priede pateikiami alyvuogių aliejaus ir alyvuogių išspaudų aliejaus, parduodamo kiekvienoje valstybėje narėje, Bendrijos vidaus rinkoje ir prekyboje su trečiomis šalimis, aprašymai ir apibrėžimai;kadangi siekiant diferencijuoti aliejus pagal įvairias rūšis, turi būti apibrėžtos kiekvienos jų fizikinės ir cheminės savybės bei organoleptinės pirmo spaudimo aliejaus savybės, kad būtų garantuotas nagrinėjamo produkto grynumas ir kokybė, nepažeidžiant kitų esančių nuostatų;kadangi skirtingų rūšių aliejaus savybės turi būti nustatomos vienodai visoje Bendrijoje; kadangi tuo tikslu turi būti sukurti Bendrijos cheminės analizės ir organoleptinio vertinimo metodai; kadangi pereinamajam laikotarpiui turi būti leista naudoti kitus metodus, taikomus valstybėse narėse, su sąlyga, kad gavus skirtingus rezultatus lems rezultatai, gauti taikant bendrą metodą;kadangi alyvuogių aliejaus fizikinių ir cheminių savybių ir analizės metodų apibrėžimas reikalauja iš dalies pakeisti Kombinuotosios nomenklatūros 15 skyriaus papildomas pastabas;kadangi pirmo spaudimo aliejaus organoleptinių savybių vertinimo metodas numato parinktų ir paruoštų degustatorių grupių sudarymą; kadangi dėl to turi būti nustatyta tokios struktūros sukūrimo trukmė; kadangi atsižvelgiant į sunkumus, su kuriais susidurs kai kurios valstybės narės sudarydamos degustatorių grupes, turi būti leista grupes naudoti kitose valstybėse narėse;kadangi, siekiant užtikrinti alyvuogių išspaudų importui taikomos rinkliavų sistemos teisingą funkcionavimą, turi būti patvirtintas vienas metodas aliejaus kiekiui šiuose produktuose nustatyti;kadangi, siekiant nepakenkti prekybai, turi būti priimta nuostata dėl iki šio reglamento įsigaliojimo įpakuoto aliejaus realizavimo per ribotą laiką;kadangi būtina panaikinti Komisijos reglamentą (EEB) Nr. 1058/77 [3] su paskutiniais pakeitimais, padarytais Reglamentu (EEB) Nr. 1858/88 [4];kadangi Aliejaus ir riebalų vadybos komitetas nepateikė savo nuomonės per pirmininko nustatytą laiką,PRIĖMĖ ŠĮ REGLAMENTĄ:1 straipsnis1. Aliejai, kurių savybės atitinka šio reglamento I priedo 1, 2 ir 3 punktuose nustatytas savybes, laikomi pirmo spaudimo alyvuogių aliejumi, kaip apibrėžta Reglamento Nr. 136/66/EEB priedo 1 punkto a, b ir c papunkčiuose.2. Aliejus, kurio savybės atitinka šio reglamento I priedo 4 punkte nustatytas savybes, laikomas pirmo spaudimo klasikiniu alyvuogių aliejumi lampante, kaip apibrėžta Reglamento Nr. 136/66/EEB priedo 1 punkto d papunktyje.3. Aliejus, kurio savybės atitinka šio reglamento I priedo 5 punkte nustatytas savybes, laikomas rafinuotu alyvuogių aliejumi, kaip apibrėžta Reglamento Nr. 136/66/EEB priedo 2 punkte.4. Aliejus, kurio savybės atitinka šio reglamento I priedo 6 punkte nustatytas savybes, laikomas grynu alyvuogių aliejumi, kaip apibrėžta Reglamento Nr. 136/66/EEB priedo 3 punkte.5. Aliejus, kurio savybės atitinka šio reglamento I priedo 7 punkte nustatytas savybes, laikomas alyvuogių išspaudų aliejumi, kaip apibrėžta Reglamento Nr. 136/66/EEB priedo 4 punkte.6. Aliejus, kurio savybės atitinka šio reglamento I priedo 8 punkte nustatytas savybes, laikomas rafinuotu alyvuogių išspaudų aliejumi, kaip apibrėžta Reglamento Nr. 136/66/EEB priedo 5 punkte.7. Aliejus, kurio savybės atitinka šio reglamento I priedo 9 punkte nustatytas savybes, laikomas alyvuogių išspaudų aliejumi, kaip apibrėžta Reglamento Nr. 136/66/EEB priedo 6 punkte.2 straipsnis1. Aliejų savybės, nurodytos I priede, nustatomos taikant toliau pateiktus analizės metodus:- laisvosioms riebiosioms rūgštims, skaičiuojant oleino rūgšties procentiniu kiekiu, nustatyti – II priede nurodytą metodą,- peroksidų skaičiui nustatyti – III priede nurodytą metodą,- alifatinių alkoholių kiekiui nustatyti – IV priede nurodytą metodą,- sterolių kiekiui nustatyti – V priede nurodytą metodą,- eritrodiolio ir uvaolio kiekiui nustatyti – VI priede nurodytą metodą,- sočiųjų riebiųjų rūgščių 2-oje triglicerido padėtyje kiekiui nustatyti – VII priede nurodytą metodą,- trilinolato kiekiui nustatyti – VIII priede nurodytą metodą,- spektrofotometrinei analizei – IX priede nurodytą metodą,- riebiųjų rūgščių sudėčiai nustatyti – X A ir X B prieduose nurodytą metodą,- lakiųjų halogenintų tirpiklių kiekiui nustatyti – XI priede nurodytą metodą,- organoleptinėms pirmo spaudimo alyvuogių aliejaus savybėms įvertinti – XII priede nurodytą metodą,- patvirtinti, ar buvo atliktas gryninimas – XIII priede nurodytą metodą.2. Organoleptinių savybių įvertinimą atlieka analitikas ir atitinkamai padedant specialistui, pagal XII priedo pastabose dėl degustavimo nustatytą tvarką. Kai analizuojant gaunamos kitokios nei produkto aprašyme nurodytos savybės, bandinį turi analizuoti degustatorių grupė, laikydamasi XII priedo nuostatų.Laikydamasi minėtų nuostatų, degustatorių grupė atlieka visas pakartotines analizes.Siekiant nustatyti organoleptines savybes, susijusias su intervencinės sistemos operacijų vykdymu, degustatorių grupė atlieka šį vertinimą, laikydamasi XII priedo nuostatų.3 straipsnis2 straipsnyje numatytų analizės metodų įvedimas netrukdo valstybėms narėms iki 1992 m. spalio 31 d. taikyti kitus patikrintus ir moksliškai pagrįstus metodus su sąlyga, kad produktai, kurie Bendrijos metodus nustatančiomis galiojančiomis taisyklėmis pripažinti tinkamais, gali laisvai judėti. Prieš naudodamos kitus metodus, suinteresuotos valstybės narės apie juos informuoja Komisiją.Jei kokiu nors kitu metodu gauti rezultatai skiriasi nuo bendru metodu gautų rezultatų, lemiamu laikomas bendru metodu gautas rezultatas.4 straipsnis1. Organoleptinėms savybėms vertinti valstybės narės, laikydamosi XII priede pateiktame metode nustatytų taisyklių, sudaro degustatorių grupes iš paruoštų ir parinktų degustatorių.2. Jei valstybė narė, sudarydama degustatorių grupę savo teritorijoje, susiduria su sunkumais, ji gali pasinaudoti kitoje valstybėje narėje veikiančios degustatorių grupės paslaugomis.5 straipsnisKombinuotosios nomenklatūros 15 skyriaus 2, 3 ir 4 papildomos pastabos keičiamos XIV priede pateiktomis pastabomis.6 straipsnis1. Aliejaus kiekis aliejaus išspaudose ir kitose alyvuogių aliejaus ekstrahavimo atliekose (KN kodai 23069011 ir 23069019) nustatomas, taikant XV priede nurodytą metodą.2. Straipsnio 1 dalyje minimas aliejaus kiekis skaičiuojamas aliejaus masės procentais sausos medžiagos masei.7 straipsnisTaikomos Bendrijos nuostatos dėl nepageidaujamų medžiagų, išskyrus tas, kurios nurodytos XI priede, buvimo.8 straipsnis1. Valstybės narės praneša Komisijai apie priemones, kurių buvo imtasi reglamentui įgyvendinti.2. Valstybės narės kiekvieno pusmečio pradžioje siunčia Komisijai per praėjusį pusmetį atliktų tikrinimų analizės duomenų oficialią suvestinę.Rezultatus nagrinėja Aliejaus ir riebalų vadybos komitetas, laikydamasis Reglamento Nr. 136/66/EEB 39 straipsnyje nustatytos tvarkos.9 straipsnisŠiuo dokumentu Reglamentas (EEB) Nr. 1058/77 yra panaikinamas.10 straipsnis1. Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.Tačiau XII priede nurodytas metodas taikomas nuo 1992 m. sausio 1 d., išskyrus atvejus, susijusius su intervencinės sistemos operacijomis.2. Šis reglamentas netaikomas alyvuogių aliejui ir alyvuogių išspaudų aliejui, įpakuotam iki šio reglamento įsigaliojimo ir parduotam iki 1992 m. spalio 31 d.Šis reglamentas yra privalomas visas ir tiesiogiai taikomas visose valstybėse narėse.Priimta Briuselyje, 1991 m. liepos 11 d.Komisijos varduRay Mac SharryKomisijos narys[1] OL 172, 1966 9 30, p. 3025/66.[2] OL L 353, 1990 12 17, p. 23.[3] OL L 128, 1977 5 24, p. 6.[4] OL L 166, 1988 7 1, p. 10.--------------------------------------------------PRIEDAITurinys| | Puslapis |I priedas | Alyvuogių aliejaus savybės … | 372 |II priedas | Laisvųjų riebiųjų rūgščių kiekio nustatymas … | 374 |III priedas | Peroksidų skaičiaus nustatymas … | 376 |IV priedas | Alifatinių alkoholių kiekio nustatymas kapiliarinės dujų chromatografijos metodu … | 378 |V priedas | Sterolių sudėties ir kiekio nustatymas kapiliarinės dujų chromatografijos metodu … | 383 |VI priedas | Eritrodiolio ir uvaolio nustatymas … | 391 |VII priedas | Sočiųjų riebiųjų rūgščių 2-oje triglicerido padėtyje nustatymas … | 393 |VIII priedas | Trilinolato sudėties nustatymas … | 397 |IX priedas | Spektrofotometrinis tyrimas ultravioletinėje srityje … | 401 |XA priedas | Riebiųjų rūgščių metilesterių analizė dujų chromatografijos metodu … | 405 |XB priedas | Riebiųjų rūgščių metilesterių ruošimas … | 413 |XI priedas | Lakiųjų halogenintų tirpiklių kiekio alyvuogių aliejuje nustatymas … | 417 |XII priedas | Pirmo spaudimo alyvuogių aliejaus organoleptinių savybių vertinimas … | 418 |XIII priedas | Gryninimo atlikimo patvirtinimas … | 444 |XIV priedas | Kombinuotosios nomenklatūros 15 skyriaus 2, 3 ir 4 papildomos pastabos … | 446 |XV priedas | Aliejaus kiekio alyvuogių atliekose nustatymas … | 449 |XVI priedas | Jodo skaičiaus nustatymas … | 451 |--------------------------------------------------

Summary:
Alyvuogių aliejaus analizė
Alyvuogių aliejaus analizė
 
DOKUMENTAI, KURIŲ SANTRAUKA PATEIKIAMA:
Reglamentas (EEB) Nr. 2568/91 dėl maišyto alyvuogių aliejaus ir maišyto alyvuogių išspaudų aliejaus savybių ir dėl atitinkamų analizės metodų
Deleguotasis reglamentas (ES) 2018/1096, kuriuo dėl tam tikroms nuorodoms alyvuogių aliejaus etiketėse taikomų reikalavimų iš dalies keičiamas Įgyvendinimo reglamentas (ES) Nr. 29/2012
KOKS ŠIŲ REGLAMENTŲ TIKSLAS?
Europos Komisijos reglamente (EEB) Nr. 2568/91 apibrėžiamos kiekvienos alyvuogių aliejaus kategorijos specifinės savybės ir atitikčiai nustatyti taikomi analizės tipai. Taip pat nustatomi kontrolės reikalavimai ES valstybėms narėms. Komisijos deleguotuoju reglamentu (ES) 2018/1096 (žr. deleguotuosius aktus) peržiūrimi tam tikroms nuorodoms alyvuogių aliejaus etiketėse taikomi reikalavimai, susiję su rūgštingumu ir derliaus metais.
PAGRINDINIAI ASPEKTAI
Alyvuogių aliejaus kategorijos
Yra aštuonios alyvuogių aliejaus kategorijos.Ypač grynas alyvuogių aliejus priklauso aukščiausiai kokybės kategorijai. Jis neturi organoleptinių defektų ir yra vaisinio skonio. Jo rūgštingumas neturi viršyti 0,8 %. Grynas alyvuogių aliejus gali turėti tam tikrų juslinių defektų, tačiau labai nedidelių. Jo rūgštingumas neturi viršyti 2 %. Klasikinis alyvuogių aliejus („lampante“) yra prastesnės kokybės grynas alyvuogių aliejus, didesnio nei 2 % rūgštingumo, be vaisinių savybių ir esminių juslinių defektų. Jis rafinuojamas arba naudojamas pramoniniais tikslais. Rafinuotas alyvuogių aliejus gaunamas rafinuojant dažniausiai gryną alyvuogių aliejų („lampante“), o kartais ir gryną alyvuogių aliejų. Jis nėra skirtas mažmeninei prekybai. Jo rūgštingumas siekia iki 0,3 %. Alyvuogių aliejus, sudarytas iš rafinuoto alyvuogių aliejaus ir gryno alyvuogių aliejaus, yra produktas, gaunamas sumaišius rafinuotą alyvuogių aliejų su ypač grynu arba grynu alyvuogių aliejumi. Jo rūgštingumas siekia iki 1 %. Neapdorotas alyvuogių išspaudų aliejus gaunamas iš alyvuogių masės, likusios mechaninėmis priemonėmis išspaudus aliejų. Rafinuotas alyvuogių išspaudų aliejus gaunamas rafinuojant neapdorotą alyvuogių išspaudų aliejų. Jo rūgštingumas gali būti iki 0,3 %. Alyvuogių išspaudų aliejus gaunamas sumaišius rafinuotą alyvuogių išspaudų aliejų su ypač grynu arba grynu alyvuogių aliejumi. Jo rūgštingumas siekia iki 1 %.Analizės metodai aliejaus klasifikacijai nustatyti
Alyvuogių aliejus skirstomas į kategorijas pagal kokybės parametrus, susijusius su:fizikinėmis ir cheminėmis savybėmis, tokiomis kaip rūgštingumo lygis, peroksidų skaičius, riebalų rūgščių kiekis ir sterolių sudėtis; organoleptinėmis (juslinėmis) savybėmis, tokiomis kaip vaisių skonis ir organoleptinių defektų nebuvimas.Reglamente aprašomi įvairūs analizės metodai šiems sudėties aspektams nustatyti:laisvosioms riebalų rūgštims, išreiškiamoms oleino rūgšties procentine dalimi; peroksidų skaičiui; vaškų kiekiui; sterolių ir triterpeno dialkoholių sudėčiai ir kiekiui; procentinei 2-glicerilo monopalmitato daliai; riebalų rūgščių sudėčiai; organoleptinėms gryno alyvuogių aliejaus savybėms; stigmastadienų kiekiui; trigliceridų kiekiui; vaškų, riebalų rūgščių metilesterių ir riebalų rūgščių etilo esterių kiekiui.Atitiktis
Valstybės narės turi užtikrinti, kad atitikties patikros būtų atliekamos remiantis rizikos analize, užtikrinant, kad parduodamas alyvuogių aliejus atitinka deklaruojamą kategoriją. Rizikos vertinimo kriterijai gali būti šie:aliejaus kategorija, gamybos laikotarpis, aliejaus kaina palyginti su kitokio aliejaus kaina, maišymo ir pakavimo veiksmai, laikymo įrenginiai ir sąlygos, kilmės šalis, paskirties šalis, gabenimo būdas arba partijos apimtis; veiklos vykdytojų padėtis prekybos grandinėje, jų parduodamo aliejaus kiekis ir vertė, jų parduodamo aliejaus kategorijų įvairovė, vykdomo verslo rūšis, pavyzdžiui, malimas, laikymas, rafinavimas, maišymas, pakavimas arba mažmeninė prekyba; anksčiau atliktų patikrų rezultatai, įskaitant nustatytų defektų skaičių ir pobūdį, įprastą parduodamo aliejaus kokybę, naudojamos techninės įrangos darbinius parametrus; veiklos vykdytojų taikomų kokybės užtikrinimo sistemų arba savikontrolės sistemų, susijusių su atitiktimi prekybos standartams, patikimumas; vieta, kurioje atliekama patikra, ypač jei tai pirmasis patekimo į ES taškas, paskutinis taškas prieš išgabenant iš ES arba vieta, kurioje aliejus gaminamas, pakuojamas, kraunamas arba parduodamas galutiniam vartotojui.Valstybės narės turi iš anksto nurodyti neatitikties reikalavimams rizikos vertinimo kriterijus ir veiklos vykdytojų, partijų ir kiekio, kurių atitikties patikra bus atliekama, mažiausią dalį. Per metus atliekama bent viena kiekvieno tūstančio tonų alyvuogių aliejaus, parduodamo valstybėje narėje, atitikties patikra.
Jei aliejus neatitinka jo kategorijos aprašymo, valstybė narė turi taikyti veiksmingas, proporcingas ir atgrasias bausmes, atsižvelgdama į nustatyto pažeidimo sunkumą, ir padidinti patikrų dažnumą, jei nustatomi dideli pažeidimai.
Organoleptinės (juslinės) savybės
Valstybės narės gali patvirtinti degustavimo grupes organoleptinėms savybėms įvertinti ir tikrinti. Jei valstybėms narėms nepavyksta sudaryti degustavimo grupės savo teritorijoje, jos gali kreiptis į kitoje valstybėje narėje patvirtintą degustavimo grupę.
Ženklinimas
Deleguotuoju reglamentu (ES) 2018/1096 iš dalies keičiamas Įgyvendinimo reglamentas (ES) Nr. 29/2012 dėl prekybos alyvuogių aliejumi standartų, susijusių su tam tikromis neprivalomomis nuorodomis etiketėje:nuoroda apie maksimalų rūgštingumą nurodyto minimalaus tinkamumo vartoti termino pabaigos dieną; derliaus metais.
NUO KADA TAIKOMI ŠIE REGLAMENTAI?
Reglamentas (EEB) Nr. 2568/91 taikomas nuo 1991 m. rugsėjo 6 d. Deleguotasis reglamentas (ES) 2018/1096 taikomas nuo 2018 m. rugpjūčio 6 d.
KONTEKSTAS
Taip pat žr.:Alyvuogių aliejus ES (Europos Komisija); Alyvuogių aliejus. Informacijos suvestinė (Europos Komisija).
PAGRINDINIAI DOKUMENTAI
1991 m. liepos 11 d. Komisijos reglamentas (EEB) Nr. 2568/91 dėl maišyto alyvuogių aliejaus ir maišyto alyvuogių išspaudų aliejaus savybių ir dėl atitinkamų analizės metodų (OL L 248, 1991 9 5, p. 1–83)
Vėlesni Reglamento (EEB) Nr. 2568/91 daliniai pakeitimai buvo įtraukti į pradinį dokumentą. Ši konsoliduota versija yra skirta tik informacijai.
2018 m. gegužės 22 d. Komisijos deleguotasis reglamentas (ES) 2018/1096, kuriuo dėl tam tikroms nuorodoms alyvuogių aliejaus etiketėse taikomų reikalavimų iš dalies keičiamas Įgyvendinimo reglamentas (ES) Nr. 29/2012 (OL L 197, 2018 8 3, p. 3–4)
SUSIJĘS DOKUMENTAS
2013 m. gruodžio 17 d. Europos Parlamento ir Tarybos reglamentas (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (OL L 347, 2013 12 20, p. 671–854)
Žr. konsoliduotą versiją.
2012 m. sausio 13 d. Komisijos įgyvendinimo reglamentas (ES) Nr. 29/2012 dėl prekybos alyvuogių aliejumi standartų (kodifikuota redakcija) (OL L 12, 2012 1 14, p. 14–21)
Žr. konsoliduotą versiją.
2011 m. spalio 25 d. Europos Parlamento ir Tarybos reglamentas (ES) Nr. 1169/2011 dėl informacijos apie maistą teikimo vartotojams, kuriuo iš dalies keičiami Europos Parlamento ir Tarybos reglamentai (EB) Nr. 1924/2006 ir (EB) Nr. 1925/2006 bei kuriuo panaikinami Komisijos direktyva 87/250/EEB, Tarybos direktyva 90/496/EEB, Komisijos direktyva 1999/10/EB, Europos Parlamento ir Tarybos direktyva 2000/13/EB, Komisijos direktyvos 2002/67/EB ir 2008/5/EB bei Komisijos reglamentas (EB) Nr. 608/2004 (OL L 304, 2011 11 22, p. 18–63)
Žr. konsoliduotą versiją.
paskutinis atnaujinimas 14.10.2021